ความทรงจำที่อยู่ห่างไกล อาจถูกปนเปื้อนด้วยสิ่งใด
จิตวิทยาในชีวิตประจำวัน - ภาคที่ 4 จิตวิทยาผู้สูงวัย ตอนที่ 96 ความทรงจำระยะยาว 2 จิตวิทยาในชีวิตประจำวัน - ภาคที่ 4 จิตวิทยาผู้สูงวัย ตอนที่ 96 ความทรงจำระยะยาว 2 นักวิจัยจำนวนมากสังเกตเห็นปรากฏการณ์ Phenomenon ของความทรงจำเมื่อเร็ววัน Recent ที่ดำรงอยู่ยาวนานกว่าความทรงจำที่ห่างไกล Remote แต่เป็นข้อสังเกตที่ขัดแย้ง Contradict กับข้อสมมุติฐานของริบท Ribots hypothesis ซึ่งเป็นที่นิยม Popular ไม่น้อย ข้อสมมุติฐานนี้ โต้แย้งว่า ในผู้สูงอายุ ความทรงจำในเหตุการณ์เร็ววัน สู้ความทรงจำที่ห่างไกลไม่ได้ โดยเปรียบเทียบ Analogy อย่างสมเหตุผลว่า สมองของคนเราเป็นถังน้ำ Tank ใหญ่และลึก ที่สามารถเก็บสะสม Deposit ความทรงจำในรูปแบบของหยดน้ำ Droplet ถังน้ำนี้ใช้เวลายาวนานในการเติมหยดน้ำให้เต็ม แต่เมื่อมันเต็มถัง หยดน้ำเริ่มไหลล้นขอบ แล้วสูญเสียไป Lost น้ำล้น Overflow ดังกล่าว มีแนวโน้มที่จะประกอบด้วย Composed of หยดน้ำที่เพิ่งเติมเข้าไป ซึ่งอยู่บนหรือใกล้พื้นผิว Surface ส่วนหยดน้ำที่เติมเข้าไปก่อนหน้านี้ มีแนวโน้มที่จะนอนอยู่ก้นถัง ไม่ถูกกระเทือน Disturbed ดังนั้น จึงไม่สูญเสียไป ก่อนที่จะมีหยดน้ำใหม่เติมเข้าไป ในทำนองเดียวกัน Similar manner ข้อสมมุติฐานของริบท โต้เถียงว่า ความทรงจำที่เพิ่งสะสมเข้าไป มีแนวโน้มที่จะถูกแทนที่ Displaced ก่อน เพราะมันมิได้ถูกฝังอย่างลึกพอ Sufficiently embed อย่างไรก็ตาม ประจักษ์หลักฐานจากการทดลอง Experimental evidence แสดงว่า ความทรงจำที่ห่างไกล เป็นสิ่งที่จะสูญเสียไปก่อนความทรงจำในเร็ววัน การทดสอบรายชื่อซึ่งเป็นที่รู้จักกันทั่ว Famous names test FNT เป็นตัวอย่างที่ไม่พบบ่อยนัก Rare ในการทดสอบทางจิตวิทยา ซึ่งผู้สูงอายุที่เข้าร่วมการวิจัย Participant ทำคะแนนได้สูงกว่า Outperform ผู้เยาว์วัย การค้นพบนี้ แม้จะเป็นที่ยอมรับกัน Acknowledged แต่ก็มีปัญหาในการแปรผล Interpretation สิ่งที่ค้นพบให้ถูกต้องแม่นยำ นักวิจัยพบว่า ผู้เข้าร่วมการวิจัยที่เยาว์วัยกว่า ประสบความลำบากใจ Hard-pressed ในการจดจำชื่อต้นๆ ที่อยู่ใน FNT ตั้งแต่คริสต์ทศวรรษ 1930s เป็นต้นมา ยกเว้นบุคคลที่มีชื่อเสียงทางประวัติศาสตร์ Historical figure โดยเฉพาะผู้เข้าร่วมการวิจัยที่มีช่วงอายุ 20 ปี จะสามารถจดจำได้เพียง 25 ของแต่ละกลุ่มทศวรรษ ผู้เข้าร่วมการวิจัย สามารถแยกแยะชื่อที่เป็นเท็จ False ได้เกือบทั้งหมด ซึ่งแสดงว่า เขามิได้เดา Guess ในการตอบแบบสอบถาม อย่างไรก็ตาม ความทรงจำที่อยู่ห่างไกลอาจถูกปนเปื้อน Contaminated ด้วยการระลึกได้ Recollection จากคลัง Store ของความรู้ทั่วไป General knowledge ตัวอย่างเช่น ชื่อในความทรงจำที่อยู่ห่างไกล อาจได้รับการกล่าวขานในสื่อ Media coverage มากกว่าชื่อในความทรงจำเมื่อเร็ววัน แต่บรรดาชื่อยอดนิยม Popular จากสื่อเดียวกันที่ออกอากาศด้วยความถี่ Frequently aired ในช่วงเวลาเดียวกัน ก็น่าจะมีผลกระทบต่อผู้เข้าร่วมการวิจัยที่ไม่แตกต่างกันระหว่างผู้สูงวัยกับผู้เยาว์วัย
ความทรงจำที่อยู่ห่างไกล อาจถูกปนเปื้อนด้วยการระลึกได้จากคลังของความรู้ทั่วไป ตัวอย่างเช่น ชื่อในความทรงจำที่อยู่ห่างไกล อาจได้รับการกล่าวขานในสื่อมากกว่าชื่อในความทรงจำเมื่อเร็ววัน แต่บรรดาชื่อยอดนิยมจากสื่อเดียวกันที่ออกอากาศด้วยความถี่ในช่วงเวลาเดียวกัน ก็น่าจะมีผลกระทบต่อผู้เข้าร่วมการวิจัยที่ไม่แตกต่างกันระหว่างผู้สูงวัยกับผู้เยาว์วัย
อายุรศาสตร์ (อายุรศาสตร์) - Internal Medicine